เงินฝากประจำ 9 เดือน นำโชค
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

นายอดิศร เสริมชัยวงศ์ ผู้ช่วยผู้จัดการใหญ่ สายผลิตภัณฑ์เงินฝากและการลงทุน ธนาคารไทยพาณิชย์ เปิดเผยว่า เพื่อเฉลิมฉลองเทศกาลตรุษจีน ธนาคารได้ออกแคมเปญพิเศษเงินฝากประจำ 9 เดือน นำโชค อัตราดอกเบี้ย 0.69% โดยธนาคารตั้งเป้าจะมียอดเงินฝากกว่า 2 หมื่นล้านบาท จากปีที่แล้วที่มีลูกค้าแห่กันฝาก 1.7 หมื่นล้านบาท
ผลิตภัณฑ์เงินฝากประจำไทยพาณิชย์ 9 นำโชค ทั้ง 3 แบบจะได้รับอั่งเปาในอัตราที่แตกต่างกัน วงเงินฝาก 99,999 บาท รับทันทีอั่งเปานำโชคดอกเบี้ยเงินสด 99 บาท พร้อมเหรียญปู้กุ้ยฮุกรวยทรัพย์ชุบทอง 
ฝาก 999,999 บาท รับทันทีอั่งเปานำโชคดอกเบี้ยเงินสด 999 บาท พร้อมชุดเหรียญปู้กุ้ยฮุก 3 เหรียญ (ชุบเงิน ชุบสามกษัตย์ และชุบทอง) ฝาก 9,999,999 บาท รับอั่งเปานำโชคดอกเบี้ยเงินสด 9,999 บาท พร้อมชุดเหรียญปู้กุ้ยฮุกรวยทรัพย์ 3 เหรียญ
นอกจากนี้ ยังมีงานหัตถศิลป์ทองคำแท้ภาพปู้กุ้ยฮุก พร้อมระบุชื่อเจ้าของบัญชีซึ่งจะนำเข้าพิธีปลุกเสกจากท่านเจ้าอาวาสวัดเล่งเน่ยยี่ ถือเป็นสิริมงคลสูงสุดสำหรับผู้ได้รับและนำไปบูชาเพื่อเสริมชีวิตให้มั่งมีศรีสุข ร่ำรวยเงินทอง โชคลาภตลอดปี 2553